### Beslutning

Rasmus Eriksen med bemærkning, at byrådet i sit møde den 9. juni 2021 har vedtaget Magistratens foranstående indstilling af 17. maj 2021.

Ansøgning om tilskud på 995.000 kr. fra [adresse]

### Resumé

Der bevilges 995.000 kr. fra Klimafonden til Kultur og Borgerservice, der via [adresse] er tværgående partner i Teateret Svalegangens storskala-projekt UNITED CHANGE. UNITED CHANGE har allerede over 30 samarbejdspartnere fra de forskellige brancher.

Svalegangen vil med udgangspunkt i FN’s 17 verdensmål knytte kulturliv, erhvervsliv og vidensinstitutioner sammen om klimavenlig kunstnerisk produktion. Partnerskabsgruppen vil sammen udvikle 17 kunstværker, ét til hvert af de 17 verdensmål, af vidt forskellig karakter. Klimaudfordringen (verdensmål 13) vil dog være en tværgående indsats og opgave, som de forskellige kunstværker aktivt skal indarbejde konkrete løsninger på.

[adresse] bidrager til projektet som tværgående videnspartner og vil derfor være med til at standardisere projektets bæredygtige og klimafaglige indhold. Samtidig vil [adresse] via en omfattende formidlingsindsats sikre, at de kunstneriske oplevelser kobles til bæredygtig dannelse og konkret klimahandling hos borgere, virksomheder og kulturliv.

Midlerne fra Klimafonden vil konkret blive brugt til bl.a. matchmaking af partnere, vidensworkshops samt udvikling af manual for klimavenlig kunstproduktion og formidling

### Indstilling

Det indstilles:

At 1) Magistraten godkender ansøgningen til Klimafonden og yder et tilskud på 995.000 kr. til [adresse] via [adresse].

### Sagens forløb

17-05-2021 Magistraten

Sagen sendes til behandling i  Aarhus Byråd med bemærkning, at Magistraten i mødet den 17. maj 2021 anbefaler, at byrådet tiltræder Borgmesterens Afdelings indstilling af 4. maj 2021.

Maria Friis, rådmand Ritt Svendsen og Natasja Winther tog forbehold for indstillingens indhold.

Winni Østergaard deltog ikke i sagens behandling.

 26-05-2021 Aarhus Byråd
Sagens behandling blev udsat i byrådets møde den 26. maj 2021.
 09-06-2021 Aarhus Byråd
Rasmus Eriksen med bemærkning, at byrådet i sit møde den 9. juni 2021 har vedtaget Magistratens foranstående indstilling af 17. maj 2021.